**Անտոն Ալեքսանդրի Պոնկրաշով** (ռուս.՝ Антон Александрович Понкрашов, ապրիլի 23, 1986(1986-04-23), Լենինգրադ, ՌԽՖՍՀ, ԽՍՀՄ), ռուս հայտնի բասկետբոլիստ, ով «Նիժնի Նովգորոդ» բասկետբոլային ակումբի կողմից հանդես է գալիս ՎՏԲ Միացյալ լիգայում։ Նա կարող է խաղալ որպես հարձակվող պաշտպան կամ խաղարկող։

Մասնագիտական կարիերա
--------------------

Պոնկրաշովը «Պուլկովոյին» միացել է 2001/02 մրցաշրջանում։ Նա տեղափոխվել է Սանկտ Պետերբուրգի «Լենվո» 2002/03 մրցաշրջանի համար։ Այնուհետև նա տեղափոխվել է Սանկտ Պետերբուրգի «Սպարտակ»՝ 2004/05 մրցաշրջանի համար։ Ապա 2006/07 մրցաշրջանի համար միացել է Մոսկվայի ԲԿՄԱ-ին։ Պոնկրաշովը տեղափոխվել է Մոսկվայի մարզ «Խիմկի» 2007/08 մրցաշրջանի համար և վերադարձել է Մոսկվայի ԲԿՄԱ 2009/10 մրցաշրջանից առաջ։

Պոնկրաշովը 2010 թվականին NBA -ի ամառային լիգայում հանդես է եկել «Ֆինիքս Սանս» - ում։ 2010 թվականի հուլիսի 21-ին նա երկու տարվա պայմանագիր է կնքել Սանկտ Պետերբուրգի «Սպարտակ» ակումբի հետ։ 2011 թվականի հուլիսին նա երկամյա պայմանագիր է կնքել Մոսկվայի ԲԿՄԱ-ի հետ՝ երրորդ տարվա տարբերակով։ Նա ԲԿՄԱ-ից կրկին հեռացել է 2013 թվականի հունիսին։

2014 թվականի փետրվարի 16-ին նա մինչև մրցաշրջանի ավարտը պայմանագիր է կնքել «Լոկոմոտիվ Կուբան» -ի հետ։ 2014 թվականի օգոստոսի 17-ին նա պայմանագիր է կնքել «Կարմիր հոկտեմբեր» - ի հետ։ 2014 թվականի դեկտեմբերի 31-ին նա հեռացել է «Կարմիր հոկտեմբերից» և երեք տարվա պայմանագիր է կնքել Կազանի Ունիկսի հետ։ 2017 թվականի հունիսի 15-ին նա կրկին պայմանագիր է կնքել ՈՒՆԻԿՍԻ հետ։

2019 թվականի հուլիսի 17-ին նա պայմանագիր է կնքել ՎՏԲ Միացյալ լիգայի Սանկտ Պետերբուրգի «Զենիթի» հետ։ 2020 թվականի հուլիսի 7-ին Պոնկրաշովն ազատվել է ռուսական ակումբից։

2021 թվականի փետրվարի 3-ին նա պայմանագիր է կնքել ՎՏԲ Միացյալ լիգայի «Խիմկի» ակումբի հետ։ Պոնկրաշովը մեկ խաղում միջինը վաստակել է 5,2 միավոր, 3,1 գոլային փոխանցում և 3,0 անդրադարձ։

2021 թվականի հոկտեմբերի 7-ին նա պայմանագիր է կնքել Իրանի բասկետբոլի սուպերլիգայի «ՆԱԶՄ Ավարան Սիրջանի» հետ։

2022 թվականի հուլիսի 15-ին նա պայմանագիր է կնքել ՎՏԲ Միացյալ լիգայի «Նիժնի Նովգորոդ» բասկետբոլային ակումբի հետ։

Կարիերան ազգային հավաքականում
-----------------------------

Պոնկրաշովը նաև Ռուսաստանի բասկետբոլի հավաքականի անդամ է։ Ռուսաստանի հավաքականի կազմում նա նվաճել է 2007 թվականի Բասկետբոլի Եվրոպայի առաջնության ոսկե մեդալը, 2012 թվականի ամառային Օլիմպիական խաղերի բրոնզե մեդալը և 2011 թվականի Եվրոպայի առաջնության բրոնզե մեդալը։

Ծանոթագրություններ
------------------

1. ↑  ridiculousupside.com - NBA Summer League Rosters Vegas.
2. ↑  Spartak St. Petersburg inks Ponkrashov
3. ↑  CSKA brings Ponkrashov back again
4. ↑  CSKA Moscow part ways with Anton Ponkrashov
5. ↑  Lokomotiv Kuban adds Anton Ponkrashov
6. ↑  Anton Ponkrashov signs with Krasny Oktyabr
7. ↑  Anton Ponkrashov signs a three-year contract with Unics Kazan
8. ↑  Anton Ponkrashov signs a 2+1 contract with Unics Kazan
9. ↑  «Zenit lands Anton Ponkrashov» (անգլերեն). Sportando. 2019 թ․ հուլիսի 17. Արխիվացված է օրիգինալից 2023 թ․ մայիսի 26-ին. Վերցված է 2019 թ․ սեպտեմբերի 26-ին.
10. ↑  «Khimki Moscow lands Anton Ponkrashov» (անգլերեն). Sportando. 2021 թ․ փետրվարի 3. Վերցված է 2021 թ․ փետրվարի 3-ին.
11. ↑  «Sirjan lands Anton Ponkrashov, ex Khimki». *Eurobasket*. 2021 թ․ հոկտեմբերի 7. Վերցված է 2021 թ․ հոկտեմբերի 8-ին.
12. ↑  ««Нижний Новгород» подписал контракт с Антоном Понкрашовым». *nn-basket.ru* (ռուսերեն). 2022 թ․ հուլիսի 15. Վերցված է 2022 թ․ դեկտեմբերի 29-ին.
13. ↑  «Anton Ponkrashov Bio, Stats, and Results». *Olympics at Sports-Reference.com*. Արխիվացված է օրիգինալից 2020 թ․ ապրիլի 17-ին. Վերցված է 2016 թ․ փետրվարի 20-ին.

Արտաքին հղումներ
----------------

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Անտոն Պոնկրաշով** կատեգորիայում։ |

* Պաշտոնական կայք
* Անտոն Պոնկրաշով draftexpress.com կայքում
* Անտոն Պոնկրաշով euroleague.net կայքում
* Անտոն Պոնկրաշով Արխիվացված 2016-08-05 Wayback Machine fiba.com կայքում